HU
C 71/8
Az Európai Unió Hivatalos Lapja
2023.2.27.
A Bíróság (harmadik tanács) 2023. január 12-i ítélete (a Lietuvos vyriausiasis administracinis teismas [Litvánia] előzetes döntéshozatal iránti kérelme) – P. I. kontra Migracijos departamentas prie Lietuvos Respublikos vidaus reikalų ministerijos (C-280/21. sz. ügy) (1) (Előzetes döntéshozatal – A szabadságon, a biztonságon és a jog érvényesülésén alapuló térség – Közös menekültügyi politika – A menekült jogállás nyújtásának feltételei – 2011/95/EU irányelv – A 10. cikk (1) bekezdésének e) pontja és (2) bekezdése – Üldöztetési okok – A „politikai vélemény” és a „[menedékkérőnek tulajdonított] politikai vélemény” – A menedékkérő arra irányuló próbálkozásai, hogy a származási országában törvényes eszközökkel megvédje magát a jogellenesen eljáró és akár az érintett állam elnyomó apparátusát is felhasználó nem állami szereplőkkel szemben) (2023/C 71/08) Az eljárás nyelve: litván A kérdést előterjesztő bíróság Lietuvos vyriausiasis administracinis teismas
Az alapeljárás felei Felperes: P. I. Alperes: Migracijos departamentas prie Lietuvos Respublikos vidaus reikalų ministerijos
Rendelkező rész A harmadik országbeli állampolgárok és hontalan személyek nemzetközi védelemre jogosultként való elismerésére, az egységes menekült- vagy kiegészítő védelmet biztosító jogállásra, valamint a nyújtott védelem tartalmára vonatkozó szabályokról szóló, 2011. december 13-i 2011/95/EU európai parlamenti és tanácsi irányelv 10. cikke (1) bekezdésének e) pontját és (2) bekezdését a következőképpen kell értelmezni: a „politikai vélemény” fogalma magában foglalja az ezen irányelv 2. cikkének h) és i) pontja értelmében vett, nemzetközi védelmet kérelmező személy arra irányuló próbálkozásait, hogy törvényes eszközökkel megvédje a személyes vagyoni és gazdasági érdekeit a jogellenesen eljáró nem állami szereplőkkel szemben, amennyiben e szereplők az érintett állammal fenntartott, korrupción alapuló kapcsolataik folytán akár ezen állam elnyomó apparátusát is felhasználhatják e kérelmező kárára, feltéve, hogy az üldözők e próbálkozásokat a hozzájuk vagy a politikájukhoz és/vagy az eljárásukhoz tartozó területen kifejtett tiltakozásnak vagy ellenállásnak tekintik.
(1)
HL C 278., 2021.7.12.
A Bíróság (első tanács) 2023. január 12-i ítélete (a Raad van State [Hollandia] előzetes döntéshozatal iránti kérelmei) – Staatssecretaris van Justitie en Veiligheid kontra B (C-323/21), F (C-324/21) és K kontra Staatssecretaris van Justitie en Veiligheid (C-325/21) (C-323/21–C-325/21. sz. egyesített ügyek) (1) (Előzetes döntéshozatal – 604/2013/EU rendelet – A nemzetközi védelem iránti kérelem megvizsgálásáért felelős tagállam meghatározása – Több nemzetközi védelem iránti kérelem benyújtása három tagállamban – 29. cikk – Átadási határidő – Lejárat – A kérelem megvizsgálásáért való felelősség más tagállamra hárulása – 27. cikk – Jogorvoslat – A bírósági felülvizsgálat terjedelme – A kérelmező hivatkozási lehetősége arra, hogy a kérelem megvizsgálásának felelőssége más tagállamra hárul) (2023/C 71/09) Az eljárás nyelve: holland A kérdést előterjesztő bíróság Raad van State